ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
एमएसएमई उत्पादनांच्या निर्यातीत वाढ
नवी दिल्ली, 17 डिसेंबर 2018
एमएसएमई म्हणजेच सूक्ष्म,लघु आणि मध्यम उद्योगांच्या उत्पादनांच्या निर्यातीत 2017-18 या आर्थिक वर्षात साडे सात टक्क्यांपर्यंत वाढ झाली आहे. केंद्रीय सूक्ष्म,लघु आणि मध्यम उद्योग राज्यमंत्री गिरीराज सिंह यांनी आज लोकसभेत ही माहिती दिली. 2015-16 या वर्षात ही वाढ उणे 5.9 तर 2016-17 या वर्षात 4.8 टक्के इतकी होती असेही त्यांनी सांगितले. गेल्या चार वर्षात एमएसएमई अंतर्गत निर्यात करण्यात आलेल्या उत्पादनांचे मूल्य सातत्याने वाढले असून 2017-18 या वर्षात ते 147390.08 आणि 2018-19 मध्ये 78519.91 दशलक्ष डॉलर्स इतके होते.
भारतीय उद्योगांमध्ये स्पर्धात्मक वातावरण वाढवण्यासाठी तसेच निर्यातीला चालना देण्यासाठी सरकारने अनेक उपाययोजना केल्या आहेत. ‘मेक इन इंडिया’, उद्योगस्नेही वातावरण, पायाभूत सुविधांमध्ये सुधारणा अशा उपायांमुळे निर्यातीत वाढ झाल्याचे गिरीराज सिंह यांनी सांगितले.
N.Sapre/R.Aghor/P.Malandkar
(Visitor Counter : 53
कृषी मंत्रालय
खरीप पिकांच्या एकूण पेरणी क्षेत्रात गेल्या वर्षीच्या तुलनेत 8.54% वाढ
सर्व खरीप पिकांच्या पेरणी क्षेत्रामध्ये सुधारणा
नवी दिल्ली, 14 ऑगस्ट 2020
खरीप पिकाच्या पेरणी क्षेत्रात समाधानकारक प्रगती झाली आहे. 14.08.2020 पर्यंत 1015.58 लाख हेक्टर क्षेत्रावर एकूण खरीप पिकाची पेरणी झाली. गेल्या वर्षी याच कालावधीत 935.70 लाख हेक्टर क्षेत्रावर पेरणी झाली होती. त्यामुळे देशात मागील वर्षाच्या तुलनेत पेरणी क्षेत्र 8.54% ने वाढले आहे. पेरणी केलेले पीक निहाय क्षेत्र खालीलप्रमाणे आहेः
तांदूळ: गेल्या वर्षीच्या याच कालावधीतील 308.51 लाख हेक्टरच्या तुलनेत यावर्षी सुमारे 351.86 लाख हेक्टर क्षेत्रावर भातशेती, गेल्या वर्षीच्या तुलनेत 43.35 लाख हेक्टर इतकी वाढ
डाळी: गेल्या वर्षीच्या याच कालावधीतील 121.50 लाख हेक्टरच्या तुलनेत यावर्षी सुमारे 124.01 लाख हेक्टर क्षेत्रावर लागवड , गेल्या वर्षीच्या तुलनेत 2.51 लाख हेक्टर इतकी वाढ
भरड धान्ये : गेल्या वर्षीच्या याच कालावधीतील 162.28 लाख हेक्टरच्या तुलनेत यावर्षी सुमारे 168.12 लाख हेक्टर क्षेत्रावर लागवड , गेल्या वर्षीच्या तुलनेत 5.84 लाख हेक्टर इतकी वाढ
तेलबिया: गेल्या वर्षीच्या याच कालावधीतील 163.57 लाख हेक्टरच्या तुलनेत यावर्षी सुमारे 187.14 लाख हेक्टर क्षेत्र , गेल्या वर्षीच्या तुलनेत 23.56 लाख हेक्टर इतकी वाढ
ऊस: गेल्या वर्षीच्या याच कालावधीतील 51.40 लाख हेक्टरच्या तुलनेत यावर्षी सुमारे 52.02 लाख हेक्टर क्षेत्र , गेल्या वर्षीच्या तुलनेत 0.62 लाख हेक्टर इतकी वाढ
जूट आणि मेस्ता: गेल्या वर्षीच्या याच कालावधीतील 6.85 लाख हेक्टरच्या तुलनेत यावर्षी सुमारे 6.96 लाख हेक्टर क्षेत्र , गेल्या वर्षीच्या तुलनेत 0.11 लाख हेक्टर इतकी वाढ
कापूस : गेल्या वर्षीच्या याच कालावधीतील 121.58 लाख हेक्टरच्या तुलनेत यावर्षी सुमारे 125.48 लाख हेक्टर क्षेत्र , गेल्या वर्षीच्या तुलनेत 3.90 लाख हेक्टर इतकी वाढ
केंद्रीय जल आयोगाने  अहवाल दिला आहे की, देशातील विविध भागांमधील 123 जलाशयांमध्ये सध्याचा पाणी साठा मागील वर्षाच्या याच कालावधीतील पाणीसाठयाच्या 88% टक्के आहे.
अधिक माहितीसाठी येथे क्लिक कराB.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
राष्ट्रपती कार्यालय
शिक्षकदिनाच्या पूर्वसंध्येला राष्ट्रपतींनी शिक्षकांना दिल्या शुभेच्छा
राष्ट्रपती रामनाथ कोविंद यांनी शिक्षकदिनाच्या पूर्वसंध्येला देशभरातील शिक्षकांना उद्याच्या शिक्षक दिनाच्या शुभेच्छा दिल्या आहेत.
"महान शिक्षणतज्ञ, तत्वज्ञ आणि भारताचे माजी राष्ट्रपती डॉक्टर सर्वपल्ली राधाकृष्णन यांचा जन्मदिवस हा शिक्षकदिन म्हणून साजरा केला जातो. माझ्याकडून सर्व शिक्षकांना शिक्षकदिनाच्या शुभेच्छा", असे राष्ट्रपतींनी आपल्या संदेशात म्हटले आहे.
"आपल्या मुलांच्या बौद्धिक आणि नैतिक विकासात प्रमुख भूमिका बजावणाऱ्या शिक्षकवर्गाच्या सेवाभावी वृत्तीला शिक्षकदिनाच्या दिवशी आपण अभिवादन करतो. भारतीय संस्कृतीने शिक्षकांना देवासमान स्थान दिले आहे.
covid-19 जागतिक महामारीच्या कालखंडात शिक्षक आचरत असलेल्या अध्यापनशास्त्रात महत्वाचे बदल झाले. टाळेबंदीच्या काळात आपल्या शिक्षकांनी शिक्षणाच्या ऑनलाइन माध्यमाशी निगडित असणारे प्रत्येक आव्हान स्वीकारले. विद्यार्थ्यांना विनाव्यत्यय शिक्षण देण्यासाठी त्यांनी आवश्यक ती पावले उचलली.
शिक्षक दिनाचे औचित्य साधत आपण सर्वांनी सर्व शिक्षक समुदायाच्या प्रति, त्यांनी मजबूत आणि समृद्ध राष्ट्रउभारणीसाठी दिलेल्या अमूल्य योगदानाबद्दल आपली कृतज्ञता व्यक्त करूया", असेही राष्ट्रपतींनी त्यांच्या संदेशात पुढे म्हटले आहे.
हिंदीतील संदेशासाठी येथे क्लिक करा.
पंतप्रधान कार्यालय
डोनी पोलो विमानतळामुळे अरुणाचल प्रदेशात पर्यटनाला चालना मिळेल अशी आशा पंतप्रधानांकडून व्यक्त
नवी दिल्ली, 30 नोव्हेंबर 2022
इटानगरमधील डोनी पोलो विमानतळ सुरु झाल्यामुळे अरुणाचल प्रदेशातील पर्यटन क्षेत्राला चालना मिळेल अशी आशा पंतप्रधान नरेंद्र मोदी यांनी व्यक्त केली आहे. अरुणाचल प्रदेशचे मुख्यमंत्री पेमा खांडू यांनी शेअर केलेल्या व्हिडिओमध्ये दिसत असलेल्या नयनरम्य दृश्यांचीही पंतप्रधानांनी प्रशंसा केली.
अरुणाचल प्रदेशचे मुख्यमंत्री पेमा खांडू यांच्या ट्विटचा उल्लेख करत पंतप्रधान म्हणाले;
"सुंदर दृश्य ! नवीन विमानतळ आणि विमान सेवा सुरु झाल्यामुळे मोठ्या संख्येने लोक अरुणाचल प्रदेशला सहज भेट देऊ शकतील आणि तिथले अगत्यशील आदरातिथ्य अनुभवू शकतील.”
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
बँकॉक मधल्या पूर्व आशिया आणि आरसीईपी शिखर परिषदेत पंतप्रधान होणार सहभागी
नवी दिल्ली, 4 नोव्हेंबर 2019
पंतप्रधान नरेंद्र मोदी आज बँकॉक इथल्या पूर्व आशिया आणि आरसीईपी शिखर परिषदेत सहभागी होणार आहेत. जपानचे पंतप्रधान शिंझो ॲबे, व्हिएतनामचे पंतप्रधान स्कॉट मॉरीझन यांची भेट घेणार आहेत. आज रात्री पंतप्रधान नवी दिल्लीत परततील.
आरसीईपी परिषदेत पंतप्रधान भारताच्या चर्चेचे नेतृत्व करतील. आरसीईपीच्या माध्यमातून 10 आशियान सदस्य देश आणि आशियानचे मुक्त व्यापार करार भागीदार ऑस्ट्रेलिया, चीन, भारत, जपान, कोरिया आणि न्यूझीलंड यांच्यात सर्वंकष मुक्त व्यापार करारासंबंधी बोलणी होणार आहे.
आरसीईपी व्यापार करारात सहभागी होण्यासाठी भारत अुनुत्साही असल्याची भावना पंतप्रधान नरेंद्र मोदी यांनी फेटाळून लावली आहे.
सध्या सुरु असलेल्या आरसीईपी चर्चेदरम्यान सर्वंकष आणि समतोल मार्ग काढण्यासाठी भारत कटिबद्ध असला तरी भारताला दोन्ही बाजूंनी विजय हवा आहे असे ‘बँकॉक पोस्ट’ ला दिलेल्या विस्तृत मुलाखतीत पंतप्रधानांनी स्पष्ट केले आहे.
अशाश्वत व्यापार तुटीबद्दल भारताची चिंता दूर करणे हे महत्वाचे असल्याचे पंतप्रधानांनी म्हटले आहे. सर्वांना सुयोग्य लाभ मिळवून देणारी आरसीईपी ही भारत आणि चर्चा करणाऱ्या इतर सर्व भागीदारांची भूमिका असेल, असेही मत पंतप्रधानांनी व्यक्त केले आहे.
2012 मध्ये कंबोडियात सुरु झालेल्या आरसीईपी चर्चेमध्ये व्यापार, सेवा, गुंतवणूक, बाजारपेठ उपलब्धता, आर्थिक सहकार्य, ई-कॉमर्स आदींचा समावेश आहे.
B.Gokhale/J.Patankar/P.Malandkar
(Visitor Counter : 106
अर्थ मंत्रालय
शहरी पायाभूत सुविधा विकास निधी स्थापन करण्यात येणार
म्युनिसिपल बाँड्स संदर्भात पत योग्यता सुधारण्यासाठी शहरांना प्रोत्साहन
शहरे आणि गावांमध्ये सेप्टिक टँकची स्वच्छता 100 टक्के यांत्रिक पद्धतीने करण्यास सक्षम बनवणार
नवी दिल्ली, 1 फेब्रुवारी 2023
शहरांना ‘उद्याच्या शाश्वत शहरांमध्ये’ रूपांतरित करण्यासाठी राज्ये आणि शहरांना शहरी नियोजन सुधारणा आणि कृती करण्यासाठी प्रोत्साहित केले जाईल. यासाठी भू- संसाधनांचा कार्यक्षम वापर, शहरी पायाभूत सुविधांसाठी पुरेशी संसाधने, संक्रमणाभिमुख विकास, शहरात जमिनीची वाढीव उपलब्धता आणि परवडणारी क्षमता वाढवावी लागेल तसेच सर्वांसाठी संधी निर्माण करावी लागेल असे केंद्रीय अर्थ आणि कंपनी व्यवहार मंत्री निर्मला सीतारामन यांनी आज संसदेत 2023-24 चा केंद्रीय अर्थसंकल्प सादर करताना सांगितले.
शहरी पायाभूत सुविधा विकास निधी
प्राधान्य क्षेत्रातील कर्जाच्या कमतरतेचा वापर करून शहरी पायाभूत सुविधा विकास निधी स्थापन केला जाईल. राष्ट्रीय आवास बँकेद्वारे याचे व्यवस्थापन केले जाईल, आणि सार्वजनिक संस्थांद्वारे द्वितीय आणि तृतीय श्रेणीच्या शहरांमध्ये शहरी पायाभूत सुविधा निर्माण करण्यासाठी याचा उपयोग केला जाईल असे सीतारामन यांनी नमूद केले.
म्युनिसिपल बाँडसाठी शहरांना तयार करणे
शहरांना म्युनिसिपल बाँड्सच्या संदर्भात पत सुधारण्यासाठी प्रोत्साहन दिले जाईल असे अर्थमंत्र्यांनी सांगितले . मालमत्ता कर प्रशासन सुधारणा आणि शहरी पायाभूत सुविधांवर रिंग-फेन्सिंग यूजर चार्जेसद्वारे केले जाईल.
शहरी स्वच्छता
सर्व शहरे आणि गावांमध्ये मॅनहोलचा मशीन-होल प्रमाणे वापर करून सेप्टिक टॅंक आणि गटारांची 100 टक्के यांत्रिक पद्धतीने स्वच्छता केली जाईल. सुक्या व ओल्या कचऱ्याचे शास्त्रीय पद्धतीने व्यवस्थापन करण्यावर भर दिला जाईल.G.Chippalkatti/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 185
कार्मिक, सार्वजनिक तक्रार आणि निवृत्ती वेतन मंत्रालय
राष्ट्रीय भरती संस्था
नवी दिल्ली, 16 सप्टेंबर 2020
सरकारी नोकऱ्यांच्या शोधात असलेल्या उमेदवारांना निर्माण होणाऱ्या समस्या दूर करण्यासाठी त्या एकाच मंचावर उपलब्ध करून देण्यासाठी आणि भरती प्रक्रियेत समानता आणि समावेशकतेचे नवे मापदंड प्रस्थापित करण्यासाठी सरकारने 28-8-2020 च्या आदेशानुसार राष्ट्रीय भरती संस्था एनआरए स्थापन केली आहे. केंद्र सरकारी पदांसाठी उमेदवारांची चाचणी/छाननी करण्यासाठी सामाईक पात्रता परीक्षा आयोजित करणारी एआरए ही एक स्वायत्त संस्था आहे. स्टाफ सिलेक्शन कमिशन, रेल्वे रिक्रूटमेंट बोर्ड आणि इन्स्टिट्यूट ऑफ बँकिंग पर्सोनेल सिलेक्शन यांच्याकडून या पदांसाठी भरती केली जाते. केंद्र सरकारी पदांसाठी भरती करणाऱ्या एसएससी, आरआरबी आणि आयबीपीएस या सध्या अस्तित्वात असलेल्या संस्था त्यांच्या गरजांनुसार विशिष्ट संस्थानिहाय परीक्षा/ चाचण्या घेणे सुरूच ठेवतील. एनआरएकडून केवळ सीईटीच्या माध्यमातून उमेदवारांची प्राथमिक चाचणी घेतली जाईल. एनआरएने आयोजित केलेल्या सीईटीमध्ये मिळालेल्या गुणांच्या आधारे उमेदवारांना विविध क्षेत्रांमध्ये प्रत्यक्ष भरतीसाठी एसएससी, आरआरबी आणि आयबीपीएस यांच्याकडून विशिष्ट संस्थानिहाय परीक्षा/ चाचण्यांसाठी प्रवेश देण्यात येईल
केंद्रीय कार्मिक, सार्वजनिक तक्रार निवारण, निवृत्तीवेतन, अणुउर्जा आणि अंतराळ आणि पंतप्रधान कार्यालयाचे राज्यमंत्री जितेंद्र सिहं यांनी आज लोकसभेत एका प्रश्नाच्या लेखी उत्तरात ही माहिती दिली.B.Gokhale/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 61
पर्यावरण, वन एवं जलवायु परिवर्तन मंत्रालय
केंद्रीय वन मंत्री आणि महाराष्ट्राचे मुख्यमंत्री यांच्यात राज्यातल्या प्रलंबित प्रस्ताव आणि मुद्यांबाबत चर्चा
गेल्या पाच वर्षात अनेक प्रलंबित मुद्दे मार्गी लावले, आजच्या बैठकीतल्या मुद्यांचे निराकरण करणार- केंद्रीय मंत्री प्रकाश जावडेकर
सर्व राज्यांशी चर्चा सुरु ठेवून धोरणात्मक निर्णयाद्वारे समस्या सोडवणार- पर्यावरण मंत्री
मुंबई, 7 जून 2019
केंद्रीय माहिती आणि प्रसारण, पर्यावरण, वन आणि हवामान बदल मंत्री प्रकाश जावडेकर यांनी महाराष्ट्राचे मुख्यमंत्री देवेंद्र फडणवीस यांच्याशी मुंबईशी निगडीत पर्यावरण आणि वनांशी संबंधित मुद्यांबाबत आज मुंबईत चर्चा केली. वर्ष 2004 ते 2014 या काळात महाराष्ट्राशी संबंधित असलेले अनेक प्रलंबित मुद्यांचे गेल्या पाच वर्षात निराकरण करण्यात आले आहे.
पर्यावरण रक्षण आणि देशाचा विकास हे दोन्ही एकत्र साध्य करता येऊ शकते हे केंद्र सरकारने सिद्ध केले आहे. पर्यावरण रक्षणाबरोबरच देशाचा विकास साध्य करण्यासाठी सरकार आगेकूच करत आहे असे जावडेकर म्हणाले. आज सुरु झालेली चर्चेची प्रक्रिया सुरुच राहील आणि धोरणात्मक निर्णयाद्वारे प्रश्न सोडवले जातील असे आश्वासन त्यांनी दिले.
ते पुढे म्हणाले की, या संदर्भात सर्व राज्यांशी चर्चा सुरु केली असून महाराष्ट्राचे मुख्यमंत्री आणि इतर अधिकाऱ्यांशी पर्यावरण, वन आणि हवामान बदलांबाबत आवश्यक त्वरित निर्णयासाठी दखल घेण्यात आली आहे. गेल्या पाच वर्षात महाराष्ट्राशी संबंधित अनेक प्रकल्प, मागण्या मार्गी लावण्यात आल्या आहेत. यामध्ये छत्रपती शिवाजी महाराज यांच्या पुतळ्यासाठी परवानगी, न्हावा-शेवा पूल, नवी मुंबई विमानतळ, मुंबई-गोवा द्रुतगती मार्ग, किनारी रस्ते, मालाडमधला पुनर्वापराबाबतचा प्रकल्प यांचा समावेश असल्याचे जावडेकर म्हणाले. किनारा नियमनासंदर्भात अधिसूचनेत आपल्या सरकारने काही बदल केले. त्यामुळे या भागात राहणाऱ्या कुटुंबानाही शहरी भागाप्रमाणेच एफएसआयचा फायदा मिळू शकणार आहे. जनतेचे, गरीब जनतेच्या हिताचे आणि पर्यावरण स्नेही अनेक उपाययोजना हाती घेण्यात आल्या आहेत. एक एकरावरची खारफूटी नष्ट केल्यास 10 एकर जमिनीवर खारफुटीची लागवड करणे अत्यावश्यक आहे अशी तरतूद करणारा कायदा निर्माण करण्यात आल्याचे जावडेकर यांनी सांगितले.
देशातल्या पर्यावरण पर्यटन अर्थात इको टुरिझमची क्षमता पूर्णपणे वापरली जावी यासाठी सरकार प्रयत्नशील आहे. पर्यावरणाचे रक्षण करण्याबरोबरच आपल्या देशाचा जलदगतीने विकास साधत आपण आगेकूच करत आहोत. सर्व राज्यांशी चर्चेची प्रक्रिया सुरुच ठेऊन धोरणात्मक निर्णय घेऊन प्रश्न सोडवण्याचे आश्वासन त्यांनी दिले.
#SelfiewithSapling या अभियानाविषयी बोलताना आपल्याला रोपासमवेत काढलेले हजारो सेल्फी प्राप्त झाले असून लोकांनी याला मोठ्या प्रमाणात प्रतिसाद दिला आहे. अधिकाअधिक लोकांनी यात सहभागी व्हावे यासाठी आपण प्रयत्नशील आहोत असे जावडेकर यांनी सांगितले. अनेक राज्यांनीही हे अभियान हाती घेतले आहे. 5 ऑगस्टपर्यंत रोप लागवड सुरु राहील. स्वच्छ भारत अभियानाप्रमाणे ‘प्लांट इंडिया’ ही वृक्ष लागवडीची मोहीम हे जनतेचे राष्ट्रीय अभियान ठरावे असा सरकारचा प्रयत्न आहे.
आपली जीवनशैली सुधारली नाही तर त्याचा आपल्या जीवनावर विपरित परिणाम होईल याची जाणीव जनतेला होऊ लागली आहे. जीवनासाठी आपल्याला लागणारे ऑक्सिजनचे प्रमाण लक्षात घेता प्रत्येकाने किमान 10 झाडं लावून ती जगवायला हवीत हे प्रत्येक नागरिकाचे कर्तव्य असल्याची भावना जनतेमध्ये बिंबवणार असल्याचे जावडेकर यांनी सांगितले.
B.Gokhale/N.Chitale/P.Malandkar
(Visitor Counter : 76
माहिती आणि प्रसारण मंत्रालय
‘पहिल्या आंतरराष्ट्रीय योग दिवस माध्यम सन्मान’साठी प्रवेशिका पाठवण्याची मुदत 5 जुलैपर्यंत
नवी दिल्ली, 26 जून 2019
आंतरराष्ट्रीय योग दिवस 2019 ला मुद्रित आणि रेडिओसह इलेक्ट्रॉनिक माध्यमांकडून भरभरुन प्रसिद्धी दिली गेली. या पार्श्वभूमीवर प्रथमच ‘आंतरराष्ट्रीय योग दिवस माध्यम सन्मान’ दिला जाणार आहे. या पुरस्कारासाठी प्रवेशिका आणि मजकूर पाठवण्याची मुदत 5 जुलै 2019 पर्यंत ठेवण्याचा निर्णय घेण्यात आला आहे. त्यासाठी ई-मेल aydms.mib[at]gmail[dot]com असा आहे. सहभागी होण्यासाठी माहिती आणि प्रसारण मंत्रालयाच्या संकेतस्थळावर अधिक माहिती उपलब्ध आहे.
B.Gokhale/S.Kakade/D.Rane
(Visitor Counter : 129
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 137.46 कोटी मात्रांचा टप्पा केला पार
गेल्या 24 तासात लसीच्या 76 लाखांहून अधिक मात्रा देण्यात आल्या.
कोरोनामुक्तीचा दर सध्या 98.38%, मार्च 2020 पासूनचा सर्वाधिक दर
गेल्या 24 तासात 7,081 नव्या कोरोना रुग्णांची नोंद.
भारतातील उपचाराधीन रुग्णांची सध्याची संख्या  570 दिवसातली सर्वात कमी संख्या
साप्ताहिक पॉझिटिव्हिटी दर  गेले 35 दिवस 1% पेक्षा कमी
आज सकाळी 7 वाजेपर्यंतच्या तात्पुरत्या अहवालांनुसार, गेल्या 24 तासांत लसीच्या 76,54,466 मात्रा देऊन , भारतातील कोविड-19 लसीकरण व्याप्तीने 137.46 कोटी  मात्रांचा टप्पा पार केला. 1,44,53,135 लसीकरण सत्रांच्या माध्यमातून या मात्रा देण्यात आल्या.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे :
|
|
HCWs
|
|
1st Dose
|
|
1,03,86,235
|
|
2nd Dose
|
|
96,44,105
|
|
FLWs
|
|
1st Dose
|
|
1,83,83,946
|
|
2nd Dose
|
|
1,67,68,743
|
|
Age Group 18-44 years
|
|
1st Dose
|
|
48,64,15,997
|
|
2nd Dose
|
|
29,27,38,782
|
|
Age Group 45-59 years
|
|
1st Dose
|
|
19,14,81,462
|
|
2nd Dose
|
|
13,97,81,329
|
|
Over 60 years
|
|
1st Dose
|
|
11,96,51,542
|
|
2nd Dose
|
|
8,93,61,111
|
|
Total
|
|
1,37,46,13,252
गेल्या 24 तासांत 7,469 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,41,78,940 झाली आहे.
परिणामी, भारतातील कोरोनामुक्तीचा दर 98.38% इतका आहे, जो मार्च 2020 पासून सर्वाधिक आहे.
केंद्र आणि राज्ये / केंद्रशासित प्रदेशांच्या सातत्यपूर्ण आणि एकत्रित प्रयत्नांमुळे गेल्या 52 दिवसांपासून दररोज 15,000 पेक्षा कमी नवीन कोरोना रुग्णांची नोंद होण्याचा कल कायम आहे.
गेल्या 24 तासात 7,081 नवीन कोरोना रुग्णांची नोंद झाली.
भारतातील उपचाराधीन कोरोनाबाधितांची संख्या सध्या 83,913 असून ही 570 दिवसांतील सर्वात कमी संख्या आहे. देशात आढळलेल्या एकूण कोरोनाबाधित रुग्णांपैकी उपचाराधीन रुग्णांचे प्रमाण 0.24% आहे आणि हे प्रमाण मार्च 2020 पासून सर्वात कमी आहे.
देशभरात चाचण्यांची क्षमता सातत्याने वाढवली जात आहे.गेल्या 24 तासात एकूण 12,11,977 चाचण्या करण्यात आल्या. भारताने आतापर्यंत एकूण 66.41 कोटींपेक्षा जास्त  चाचण्या केल्या आहेत.
देशभरात चाचणी क्षमता वाढवली जात असताना, साप्ताहिक पॉझिटिव्हिटी दर सध्या 0.61% असून गेल्या 35 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.58% असून गेले सलग 76 दिवस हा दर 2 % पेक्षा कमी आणि गेले 111 दिवस 3% पेक्षा कमी राहिला आहे.
कृषी मंत्रालय
केंद्रीय सशस्त्र पोलीस दलांसाठी बीएसएफच्या नवी दिल्लीतील छावला तळावर ‘भरड धान्य उत्पादक संस्थांचे प्रदर्शनाचे’ आयोजन
या वर्षाच्या सुरुवातीला, गृह मंत्रालयाने केंद्रीय सशस्त्र पोलीस दल आणि राष्ट्रीय आपत्ती प्रतिसाद दलाच्या कर्मचार्यांच्या आहारात 30% भरड धान्यांचा केला समावेश
केंद्रीय सशस्त्र पोलीस कर्मचार्यांमध्ये मिलेटस, अर्थात भरड धान्य किंवा ‘श्री अन्ना’च्या सेवनाला प्रोत्साहन देण्यासाठी, कृषी आणि शेतकरी कल्याण विभागाने गृहमंत्रालयाच्या सहयोगाने 6 ऑक्टोबर 2023 रोजी बीएसएफ कॅम्प छावला, नवी दिल्ली येथे 'केंद्रीय सशस्त्र पोलीस दलांसाठी मिलेटस एफपीओ प्रदर्शन आयोजित केले होते. देशभरातील तीस पेक्षा जास्त शेतकरी उत्पादक संस्थांनी  या ठिकाणी आपल्या विविध उत्पादनांचे प्रदर्शन केले. यामध्ये भरड धान्ये, रेडी टू कुक  पदार्थ आणि रेडी टू इट  या सारख्या उत्पादनांचा समावेश होता. विविध निमलष्करी दलातील अंदाजे 1,000 कर्मचाऱ्यांनी या प्रदर्शनाला हजेरी लावली.
या वर्षाच्या सुरुवातीला, गृह मंत्रालयाने केंद्रीय सशस्त्र पोलीस दल  आणि राष्ट्रीय आपत्ती प्रतिसाद दलाच्या  कर्मचार्यांच्या आहारात 30% भरड धान्यांचा समावेश करण्याचा महत्वाचा निर्णय घेतला होता. यंदा आंतरराष्ट्रीय भरड धान्य वर्ष साजरे होत आहे. त्या अनुषंगाने निमलष्करी दलाच्या कर्मचाऱ्यांसाठी अधिक पोषण मूल्य असलेल्या अन्नाचा पर्याय म्हणून भरड धान्याच्या वापरला प्रोत्साहन देणे, आणि भरड धान्य हे फायबर, खनिजे आणि आवश्यक पोषक तत्वांनी परिपूर्ण असल्याने त्यांच्या शारीरिकदृष्ट्या कष्टाच्या दिनचर्येची मागणी पूर्ण करणे, हे या निर्णयामागचे उद्दिष्ट होते.
या प्रदर्शनात भाज्या आणि मेयोनीझ घातलेला ज्वारीचा पास्ता, परतलेल्या भाज्यांसह रागी नुडल्स, मिलेट पोंगल आणि दही, सोरगम ताक, सुका मेवा घातलेले रागीचे लाडू, मिलेट शेवया, बाजरीचे कुरमुरे यासारख्या भरड धान्यांपासून बनवलेल्या विविध स्वादिष्ट पदार्थांचे कुकिंग काउंटर देखील उभारण्यात आले होते. अधिकारी आणि जवानांनी या पदार्थांचा आस्वाद घेतला.
त्याशिवाय, ज्वारी, नाचणी आणि मोती बाजरी या धान्यांच्या आकाराच्या सेल्फी बूथ्सनी या सोहळ्याच्या आनंदात आणखी भर घातली. ‘आनंदी भरड धान्य कुटुंब’ या संकल्पनेवर आधारित असलेले हे सेल्फी बूथ, जवानांच्या कुटुंबियांचे प्रमुख आकर्षण ठरले.
केंद्रीय लोकसेवा आयोग
एनडीए आणि नौदल अकादमी परीक्षा , 2019 चे अंतिम निकाल जाहीर
केंद्रीय लोकसेवा आयोगाने 17 नोव्हेंबर 2019 मध्ये घेतलेल्या परीक्षेत आणि त्यानंतर संरक्षण मंत्रालयाच्या सेवा निवड मंडळाने घेतलेल्या मुलाखतीच्या आधारावर पात्र 662 उमेदवारांची यादी देण्यात आली आहे. राष्ट्रीय संरक्षण अकादमीच्या लष्कर, नौदल आणि हवाई दल यासाठीच्या 144 व्या अभ्यासक्रमाच्या, नौदल अकादमीच्या 106 व्या अभ्यासक्रमाच्या प्रवेशासाठी या मुलाखती घेण्यात आल्या. अभ्यासक्रम सुरु होण्याच्या तारीखेबाबत सविस्तर माहितीसाठी संरक्षण मंत्रालयाच्या www.joinindianarmy.nic.in आणि www.careerindianairforce.cdac.in. या संकेत स्थळाला भेट द्यावी.ही यादी तयार करताना वैद्यकीय परीक्षेचा निकाल लक्षात घेण्यात आलेला नाही.
उमेदवारांची उमेदवारी तात्पुरती असून, त्यांनी जन्म दाखला, शैक्षणिक पात्रता यासंदर्भात आवश्यक प्रमाणपत्रे,अतिरिक्त भर्ती महासंचालनालय, एकीकृत मुख्यालय, संरक्षण मंत्रालय, पश्चिम ब्लॉक III, विंग- I, आर के पुरम, नवी दिल्ली -110066 इथे सादर करण्याच्या अधीन असेल. युपीएससी कडे ही कागदपत्रे सादर करायची नाहीत.
पत्यात बदल असल्यास उमेदवाराने तातडीने वर दिलेल्या पत्यावर लष्कर मुख्यालयाशी संपर्क साधावा.
यूपीएससीच्या https://www.upsc.gov.in. या संकेत स्थळावरही निकाल उपलब्ध आहे.मात्र गुण अंतिम निकालाच्या 15 दिवसानंतर उपलब्ध होतील.
अधिक माहितीसाठी उमेदवार आयोगाच्या सी प्रवेश द्वाराजवळच्या सुविधा केंद्राशी प्रत्यक्ष किंवा 011-23385271/011-23381125/011-23098543 या दूरध्वनी क्रमांकावर कार्यालयीन कामकाजाच्या दिवशी सकाळी 10:00 ते संध्याकाळी 5 या वेळेत संपर्क करू शकतात.
निकाल पाहण्यासाठी इथे क्लिक करा
M.Chopade/N.Chitale/P.Kor
पंतप्रधान कार्यालय
केंद्रीय मंत्री अनंत कुमार यांच्या निधनाबद्दल पंतप्रधानांकडून शोक व्यक्त
नवी दिल्ली, 12 नोव्हेंबर 2018
केंद्रीय मंत्री अनंत कुमार यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
पंतप्रधान म्हणाले, ‘माझे जीवलग सहकारी आणि मित्र अनंत कुमारजी यांच्या निधनाने अतीव दु:ख झाले आहे. ते विलक्षण नेते होते. त्यांनी तरुण वयातच सार्वजनिक जीवनात प्रवेश केला आणि मेहनतीने व तळमळीने समाजाची सेवा केली. त्यांनी केलेल्या उत्कृष्ट कार्याबद्दल ते नेहमीच स्मरणात राहतील.
मी त्यांच्या पत्नी डॉ. तेजस्विनी यांच्याशी बोललो आणि अनंत कुमार यांच्या निधनाबद्दल शोकभावना व्यक्त केल्या. या दु:खद प्रसंगी त्यांचे कुटुंबीय, मित्र आणि समर्थकांच्या दु:खात मी सहभागी आहे. ओम शांती.’
B.Gokhale/S.Kane/P.Kor
(Visitor Counter : 77
आरोग्य आणि कुटुंब कल्याण मंत्रालय
कोविड – 19 अद्ययावत माहिती
गेल्या 24 तासात भारतामध्ये 28,204 नवीन रुग्णांची नोंद, गेल्या 147 दिवसांतील सर्वात कमी रुग्णांची नोंद
भारतातील सध्याची उपचाराधीन रुग्णांची संख्या 3,88,508; गेल्या 139 दिवसांतील सर्वात कमी रुग्णसंख्या
उपचाराधीन रुग्ण, एकूण रुग्णसंख्येच्या 1.21%; मार्च 2020 पासून सर्वात कमी
सध्याचा रुग्ण बरे होण्याचा दर 97.45% असून आतापर्यंतचा हा सर्वात अधिक कोविडमुक्तीचा दर आहे
देशभरात आतापर्यंत 3,11,80,968 रुग्ण कोविडमुक्त झाले
गेल्या 24 तासांमध्ये 41,511 रुग्ण कोविडमुक्त झाले
देशव्यापी लसीकरण मोहिमेअंतर्गत आतापर्यंत 51.45 कोटी लसींच्या मात्रा देण्यात आल्या
साप्ताहिक पॉझिटिव्हिटी दर 5% पेक्षा कमी असून हा दर सध्या 2.36%
दैनंदिन पॉझिटिव्हिटी दर 1.87% असून, हा दर गेल्या 15 दिवसांपासून 3% पेक्षा कमी
चाचणी क्षमतेमध्ये उल्लेखनीय वाढ - एकूण 48.32 कोटी चाचण्या करण्यात आल्या आहेत
कृषी मंत्रालय
पंतप्रधान उद्या कर्नाटकमधल्या बेळगावी येथे पीएम -किसान अंतर्गत 13 व्या हप्त्याची 16,800 कोटी रुपयांपेक्षा अधिक रक्कम 8 कोटींहून अधिक लाभार्थी शेतकऱ्यांना वितरित करणार
नवी दिल्ली, 26 फेब्रुवारी 2023
पंतप्रधान नरेंद्र मोदी उद्या प्रधानमंत्री किसान सन्मान निधी  योजनेअंतर्गत शेतकऱ्यांना प्रत्येकी 2000 रुपये वितरित करतील. या योजनेंतर्गत आठ कोटींहून अधिक शेतकऱ्यांच्या खात्यात 16,800 कोटींहून अधिक पैसे थेट जमा केले जातील.
भारतीय रेल्वे आणि जल जीवन अभियान यांच्या संयुक्त विद्यमाने पीएम-किसानच्या 13 व्या हप्त्याचे कर्नाटकातील बेळगावी येथे वितरण होणार आहे. केंद्रीय कृषी आणि शेतकरी कल्याण मंत्री नरेंद्र सिंह तोमर आणि कृषी व शेतकरी कल्याण मंत्रालयाचे सचिव मनोज आहुजा यावेळी उपस्थित राहणार आहेत. या कार्यक्रमाला पीएम-किसान आणि जल जीवन अभियानाच्या लाभार्थ्यांसह एक लाखांहून अधिक उपस्थिती अपेक्षित आहे. थेट कार्यक्रम पाहण्यास इच्छुक असलेले, खालील URL वर कार्यक्रमासाठी नोंदणी करू शकतात: https://lnkd.in/gU9NFpd कार्यक्रमाची थेट कार्यवाही
https://pmindiawebcast.nic.in/ वर थेट पाहता येईल.
या योजनेतील 11वा आणि 12वा हप्ता गेल्या वर्षी मे आणि ऑक्टोबरमध्ये देण्यात आला होता. 13वा हप्ता जारी करण्यासह, देशातील शेतकऱ्यांना पाठबळ देण्याची आणि त्यांच्या उपजीविकेची उद्दिष्टे साध्य करण्यात मदत करण्याची आपली वचनबद्धता सरकार कायम ठेवत आहे. पीएम-किसान योजनेने आधीच देशभरातील शेतकऱ्यांना महत्त्वपूर्ण लाभ दिला आहे आणि हा नवीनतम हप्ता त्यांच्या उत्पन्नाला चालना देईल आणि कृषी क्षेत्राच्या वाढीस हातभार लावेल.
पंतप्रधान नरेंद्र मोदी यांनी 2019 मध्ये प्रधानमंत्री किसान सन्मान निधी योजना सुरू केली. या योजनेचा उद्देश कसण्यायोग्य जमीन असलेल्या देशातील सर्व भूधारक शेतकरी कुटुंबांना विशिष्ट अपवादांच्या अधीन राहून उत्पन्नाचा आधार देणे हा आहे. योजनेंतर्गत, लाभार्थींच्या बँक खात्यात प्रत्येकी 2000 रुपयांच्या तीन हप्त्यांमध्ये प्रतिवर्षी 6000 रुपयांची रक्कम थेट दिली जाते.
देशातील सर्व भूधारक शेतकरी कुटुंबे पीएम-किसानअंतर्गत काही अपवादात्मक निकषांच्या अधीन राहून पात्र आहेत.
आत्तापर्यंत, 11 कोटींहून अधिक शेतकरी कुटुंबांना 2.25 लाख कोटींहून अधिक निधी वितरित करण्यात आला आहे, यात प्रामुख्याने लहान आणि अल्पभूधारक कुटुंब आहेत. उल्लेखनीय म्हणजे, कोविड लॉकडाऊन दरम्यान गरजू शेतकऱ्यांना आधार देण्यासाठी 1.75 लाख कोटी रुपयांचे बहुविध हप्त्यांमध्ये वितरण करण्यात आले. या योजनेचा लाभ तीन कोटी महिला लाभार्थ्यांना झाला आहे ज्यांना एकत्रितपणे वितरित निधी 53,600 कोटी रुपये आहे.
उपक्रमाच्या निधीमुळे ग्रामीण आर्थिक विकासाला चालना मिळाली आहे, शेतकऱ्यांना कर्ज मिळण्यातल्या अडचणी कमी झाल्या आहेत आणि कृषी गुंतवणुकीला चालना मिळाली आहे. यामुळे शेतकऱ्यांची जोखीम घेण्याची क्षमताही वाढली आहे, ज्यामुळे अधिक उत्पादक गुंतवणूक होत आहे. आयएफपीआरआय अर्थात आंतरराष्ट्रीय अन्न धोरण संशोधन संस्थेनुसार, पीएम -किसान निधी लाभार्थ्यांना त्यांच्या कृषी गरजा आणि शिक्षण, वैद्यकीय सेवा आणि विवाह यासारख्या इतर खर्चांची पूर्तता करण्यात मदत करत आहे.S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 ची ताजी माहिती
नवी दिल्ली, 18 एप्रिल 2023
देशव्यापी कोविड प्रतिबंधक लसीकरण मोहिमे अंतर्गत आतापर्यंत 220.66  कोटी लसमात्रा देण्यात आल्या आहेत.
गेल्या 24 तासात 749 मात्रा देण्यात आल्या.
भारतातील उपचाराधीन रुग्णांची संख्या सध्या 61,233 आहे.
उपचाराधीन रुग्णांचे प्रमाण 0.14% आहे
रुग्ण बरे होण्याचा दर सध्या 98.68% आहे.
गेल्या 24 तासात 6,702 रुग्ण बरे झाले, त्यामुळे बरे झालेल्यांची एकूण संख्या वाढून 4,42,42,474 वर पोहचली.
गेल्या 24 तासात 7,633 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 92.43 कोटी चाचण्या करण्यात आल्या. गेल्या 24 तासात 2,11,029 चाचण्या करण्यात आल्या.
Jaydevi PS/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52